Nýr vefmiðill - kvótinn.is - um sjávarútveg Nýr vefmiðill ; kvótinn.is hefur hafið göngu á netinu . Ritstjóri vefjarins er Hjörtur Gíslason einn reyndasti sjávarútvegsblaðamaður landsins . Að sögn Hjartar verður vefmiðillinn með allskyns fréttir af sjónum og landvinnslunni og fylgist náið með allri þróun , tækni og tækjabúnaði sem tengist vinnslu og veiðum : “ Við verðum líka með mannlegar fréttir til dæmis með því að spjalla við fólk á sjó og í landi því svo sannarlega er á vísan að róa þegar sótt er í sjávarútveginn eftir fréttum . Hann er óþrjótandi uppspretta frétta og frásagna af margvíslegu tagi , enda undirstöðuatvinnugrein frá örófi alda . Fólk og fiskur verður viðfangsefni okkar og við munum jafnframt leitast við að efla þekkingu fóks á undirstöðuatvinnuveginum með vandaðri og óvilhallri umfjöllun , ” segir Hjörtur . Framkvæmdastjóri og útgefandi kvótinn.is er Ólafur M. Jóhannesson .